text: Ofta verður sagt, at parlagið hevur trý stig. Fyrst er tað BRÚÐARFERÐIN. Hetta kemur frá enska orðinum "honeymoon" og merkir "hin søti mánaðurin". Hetta er tíðin, tá ið alt er so gott og vónríkt. Tey eru forelskað og síggja bert tað positiva og hava góð ynskir og stórar dreymar hvørt fyri øðrum.
text: #000000
text: Men skjótt kemur annað stigið, sum er VÓNBROT. Hetta er tíðin, tá tú fært eyguni upp fyri, at tann, tú gifti teg við, ikki var so lýtaleysur, sum tú helt. Her koma gerandisspurningarnir um, hvør ger hvat í parlagnum: Uppbýting av húsarbeiði. Hvør keypir inn? Eru vit samd um barnaansing og uppaling? Hvør koyrir og avheintar børnini? Hvør hevur ábyrgdina av bilinum, urtagarðinum o.s.fr. Inntøka – skulu bæði arbeiða? Hvør minnist føðingardagar? Hvør hevur skil á peningaviðurskiftum? Hvør heldur sambandið við foreldur og verforeldur? O.s.fr., o.s.fr. Her gevast fleiri pør at arbeiða fyri parlagið og kunnu tí koma til tað, at tey fara hvør frá øðrum.
text: #000001
text: Men triðja stigið í parlagnum er HALGAN. Her ásanna bæði, at sjálvt um hjúnafelagi teirra ikki er fullkomin, so halgar ein seg til at elska og æra hann/hana alt lívið. Tey góðtaka, at tey eru ymisk. Tey stuðla hvørt øðrum. Tey læra sterku síðurnar hjá hvør øðrum at kenna. Hjálpa hvør øðrum við veiku síðunum. Tey eru viðurkennandi, góðtakandi og vilja fáa greiðu á, hvat er best fyri parlagið.
text: #000002